Νένα Νικολαΐδου

Η **Νένα Νικολαΐδου** γεννήθηκε στις 14 Ιουλίου 1979 στην Καστοριά.

## Καριέρα
Από μικρή ασχολήθηκε με τον αθλητισμό, ξεκινώντας με διακρίσεις σε αθλήματα του στίβου. Παράλληλα όμως ξεκίνησαν και οι επιτυχίες με την πορτοκαλί μπάλα, κατακτώντας από τα χρόνια του δημοτικού πολλές διακρίσεις. Έτσι, στις 13 Νοεμβρίου του 1992 εκδόθηκε το πρώτο της δελτίο, στον ΑΟΚ Γουμένισσας. Αμέσως κλήθηκε στα κλιμάκια της Εθνικής και επιλέχθηκε να συμμετάσχει στις υποχρεώσεις των αντιπροσωπευτικών συγκροτημάτων στην κατηγορία των Κορασίδων αλλά και των Νεανίδων. Στην ηλικία των 16 χρόνων ξεκίνησε προπονήσεις και με την Εθνική Γυναικών, με την οποία έκανε ντεμπούτο σε αγώνα στα 18.

Ως αρχηγός του ΑΟΚ Γουμένισσας πανηγύρισε το 1996 την άνοδο στη Β’ Εθνική κατηγορία, κερδίζοντας τα μπαράζ που διεξήχθησαν στα Μουδανιά. Το 1997 κατάκτησε με το 2ο Λύκειο Κάτω Τούμπας τη δεύτερη θέση στο Παγκόσμιο Σχολικό Πρωτάθλημα που διεξήχθη στην Τσεχία ενώ το καλοκαίρι του ίδιου χρόνου έκανε το μεγάλο βήμα της καριέρας της. Παναθηναϊκός και Σπόρτιγκ ήταν οι δυο μεγάλοι διεκδικητές της Νικολαΐδου, με την παίκτρια να καταλήγει στους «πράσινους» όπου και αγωνίστηκε μέχρι και το 2010, όντας μάλιστα αρχηγός από το 2004. Στην παρθενική της χρονιά στο «τριφύλλι», ο Παναθηναϊκός κατέκτησε το πρώτο πρωτάθλημα της ιστορίας του, το 1998, ενώ ακολούθησαν το νταμπλ του 2000 και το πρωτάθλημα του 2005, με την ίδια να είναι παρούσα σε όλους τους τίτλους στην ιστορία του τμήματος. Το καλοκαίρι του 2010, μετά από 13 χρόνια προσφοράς (με περισσότερους από 2.600 πόντους και 350 αγώνες), η ιστορική αρχηγός του Παναθηναϊκού αποχώρησε από το "τριφύλλι".
Συνέχισε την καριέρα της στην Φ.Ε.Α. Νέας Φιλαδελφίας, στον Κρόνο Αγίου Δημητρίου, στην Ένωση Σουρμένων - Ελληνικού και ολοκλήρωσε με την φανέλλα του Ολυμπιακού.

## Εθνική Ομάδα
Με την Εθνική ομάδα των γυναικών έχει συμμετάσχει σε τρία Ευρωμπάσκετ (2001, 2003, 2007) και στους Μεσογειακούς Αγώνες του 2005 στην Αλμερία, όπου και κατέκτησε την τέταρτη θέση. Έχοντας διακρίσεις με όλα τα κλιμάκια των Εθνικών ομάδων, μετράει συνολικά 118 συμμετοχές και 675 πόντους με τα "γαλανόλευκα".

## Τίτλοι
*1995 Πρωταθλήτρια ΕΚΑΣΚΕΜ (ΑΟΚ Γουμένισσας) 
*1996 Πρωταθλήτρια ΕΚΑΣΚΕΜ - Άνοδος Β’ Εθνική (ΑΟΚ Γουμένισσας) 
*1997 Πρωταθλήτρια Β' Εθνικής (ΑΟΚ Γουμένισσας) 
*1998 Πρωταθλήτρια Ελλάδος (Παναθηναϊκός Α.Ο.) 
*2000 Πρωταθλήτρια Ελλάδος (Παναθηναϊκός Α.Ο.) 
*2000 Κυπελλούχος Ελλάδος (Παναθηναϊκός Α.Ο.) 
*2005 Πρωταθλήτρια Ελλάδος (Παναθηναϊκός Α.Ο.) 
*2009 Πρωτάθλημα Ενόπλων Δυνάμεων (Αστυνομία)
*2014 Κυπελλούχος Ελλάδος (Α.Ε.Σ. Ελληνικού) 
*2014 Πρωταθλήτρια Ελλάδος (Α.Ε.Σ. Ελληνικού)
*2015 Κυπελλούχος Ελλάδος (Α.Ε.Σ. Ελληνικού) 
*2015 Πρωταθλήτρια Ελλάδος (Α.Ε.Σ. Ελληνικού)

## Διακρίσεις
*1995 Πρώτη Ριμπάουντερ Ευρωμπάσκετ Κορασίδων 
*1995 Τέταρτη θέση Πανελλήνιο Σχολικό Πρωτάθλημα (Λύκειο Γουμένισσας) 
*1996 Πέμπτη θέση Ευρωμπάσκετ Νεανίδων 
*1996 Μέλος καλύτερης πεντάδας Ευρωμπάσκετ Νεανίδων 
*1997 Πρώτη θέση Πανελλήνιου Σχολικού Πρωταθλήματος, Τρίπολη (2ο Λύκειο Κάτω Τούμπας) 
*1997 Δεύτερη θέση Παγκοσμίου Σχολικού Πρωταθλήματος, Οστράβα-Τσεχία (2ο Λύκειο Κάτω Τούμπας) 
*1998 Πρώτη θέση Τουρνουά Μπουρζ (Μικτή Αθηνών) 
*2005 Τέταρτη θέση Μεσογειακών Αγώνων

## Εθνική Ελλάδος (Τελικές φάσεις)
*1995 Ευρωμπάσκετ Κορασίδων, Βλαντισλάβοβο 
*1996 Ευρωμπάσκετ Νεανίδων, Ζίλινα 
*2001 Ευρωμπάσκετ Γυναικών, Γκραβελίν 
*2003 Ευρωμπάσκετ Γυναικών, Πύργος-Αμαλιάδα 
*2005 Μεσογειακοί Αγώνες, Αλμέρια 
*2007 Ευρωμπάσκετ Γυναικών, Κιέτι

## Ευρωπαϊκές Συμμετοχές
*1998 Κύπελλο Ρονκέτι (Παναθηναϊκός Α.Ο.) 
*1999 Ευρωλίγκα (Παναθηναϊκός Α.Ο.) 
*2000 Κύπελλο Ρονκέτι (Παναθηναϊκός Α.Ο.) 
*2001 Ευρωλίγκα (Παναθηναϊκός Α.Ο.)

## All Star Games
*2001 Λιόσια (Ελληνίδες-Ξένες 68-72, 2 πόντοι) 
*2002 Σέρρες (Ελληνίδες-Ξένες 82-77, 1 πόντος) 
*2005 Τρίπολη (Ελληνίδες-Ξένες 82-83, 4 πόντοι)

## Εξωτερικοί σύνδεσμοι
* 
* Νένα Νικολαΐδου, στατιστικά συμμετοχών στις διοργανώσεις της FIBA Europe.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες ΦΕΑ
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες Σουρμένων-Ελληνικού
Κατηγορία:Σέντερ
Κατηγορία:Καλαθοσφαιρίστριες Ολυμπιακού Πειραιώς